**(ZMEUL) CĂLĂTOR ÎN TIMP**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZMEUL

Sforăia nervos şi ager

Bătând iute din copită,

Se vedea de la o poştă

C-avea inima zdrobită.

Făt-Frumos băgă de seamă

Dar crezu că-i obosit,

Sau că-l bate-o foame rară

Sau că e nepotcovit!

Fiind tovarăşi peste vreme

Îl rugă cu glas duios:

Murgule, ce mi te doare?

Spune tu lui Făt-Frumos!

Calul zise cu glas moale:

Uite of-ul meu acu:

A schimbat tanti Ileana,

Azi, parola la yahoo.

Când soseai mata acasă

Ea pitea tableta-n fân,

Eu citeam ce-i făcea zmeul

Ba mai mult, şi omul spân.

Şi când te culcai în noapte

Cu Lenuţa-n casa ta,

Mă distram când toată seara

Zmeul like-uri îmi dădea!